b'\n_START_ARTICLE_\nKrajevna skupnost Male\xc4\x8dnik-Ruper\xc4\x8de\n_START_PARAGRAPH_\nKrajevna skupnost Male\xc4\x8dnik-Ruper\xc4\x8de (kraj\xc5\xa1e KS Male\xc4\x8dnik-Ruper\xc4\x8de) je eden izmed 17 o\xc5\xbejih delov v Mestni ob\xc4\x8dini Maribor, ki obsega skrajno severovzhodne predele mesta. Sede\xc5\xbe se nahaja v Male\xc4\x8dniku, ki je tudi sredi\xc5\xa1\xc4\x8de celotne KS._NEWLINE_Obsega naslednja naselja: Celestrina, Gru\xc5\xa1ova, Hrenca, Male\xc4\x8dnik, Metava, Nebova, Ruper\xc4\x8de, Tr\xc4\x8dova in Vodole._NEWLINE_V letu 2014 je imela KS 2902 prebivalca, kar jo uvr\xc5\xa1\xc4\x8da med manj\xc5\xa1e o\xc5\xbeje dele v Mestni ob\xc4\x8dini Maribor.'